《花心动·粉堞云齐》
宋代·佚名

粉堞云齐，度清笳、愁入暮烟林杪。素艳透春，玉骨凄凉，勾带月杪生早。江天苍莽黄昏後，依然是、粉寒香瘦。动追感、西园嫩约，夜深人悄。记得东风窈窕。曾夜踏横斜，醉携娇小。惆怅旧欢，回首俱非，忍看绿笺红豆。香销纸帐人孤寝，相思恨、花还知否。梦回处，霜飞翠楼已晓。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。